**Dokumentumsablonok**

Lukács-Kéméndi Ágnes

**Munkatervminta**

Az alábbiakban a munkaterv egy lehetséges felépítését mutatom be:

– Bevezető

* Jogszabályi háttér

– A nevelési év rendje

* A nevelési év tartama
* Az óvoda nyitva tartása
* Nevelés nélküli munkanapok
* A szünetek időtartama
* Az értekezletek, megbeszélések időpontja és tartalma
* Az óvodai élethez kapcsolódó ünnepek időpontja és tartalma
* A nyílt nap időpontja
* A befogadás, beszoktatás menete
* A szülői értekezletek és a fogadóórák rendje
* Csoportbeosztás

– A pedagógiai munka tervezése[[1]](#footnote-1)

* Pedagógiai folyamatok
* Személyiség- és közösségfejlesztés
* Eredmények
* Belső kapcsolatok, együttműködés, kommunikáció
* Az intézmény külső kapcsolatai
* A pedagógiai munka feltételei
* A Kormány és az oktatásért felelős miniszter által kiadott, az ÓNAP-ban megfogalmazott elvárásoknak és a PP-ben megfogalmazott céloknak való megfelelés
* Az intézményi igazgatás területei és feladatai
* A munkavállalók munkarendje

– Legitimációs záradék

– Mellékletek

* Önértékelési terv
* Pedagógus-önértékelések
* Vezetői önértékelés
* Intézményi önértékelés
* Az intézményi önértékelés évente ismétlődő elvárásainak vizsgálata
* Munkaközösségi terv
* Gyermekvédelmi terv
* Ellenőrzési terv
* Hivatalos csoportlátogatások
* Az intézményi (tanügy-igazgatási, gazdálkodással kapcsolatos) dokumentumok ellenőrzése
* Egyéb (például tisztasági) ellenőrzések.

A vezetői önértékelés, valamint a vezetői ellenőrzés során az alábbi szempontok mentén szükséges végezni a vizsgálatot (Önértékelési kézikönyv 47. oldal és Tanfelügyeleti kézikönyv 52. oldal), így az alábbi tartalmakat kell megjeleníteni a dokumentumokban:

– a megfigyelési, mérési, értékelési eredmények beépítése a nevelési-tanulási-tanítási folyamatba;

– a pedagógiai tervezőmunka irányítása, az éves nevelési és tevékenységi tervek kidolgozása és összehangolása annak érdekében, hogy azok lehetővé tegyék a követelmények (fejlesztés, fejlődés) teljesítését valamennyi gyermek számára;

– a stratégiai vagy operatív szempontból fejlesztésre szoruló területek;

– a vezetési programban leírt célok teljesülését igazoló tevékenységek;

– az intézményben működő szakmai csoportok munkája;

– az intézményi erőforrások vezetői elemzése;

– a célok elérését támogató együttműködési formák;

– aktuális feladatok az éves munkatervben;

– az éves beszámolók visszacsatolásai az érintettek számára az elvégzett feladatokról.

Az intézményi önértékelés, valamint az intézményellenőrzés során a dokumentumok köre bővül, hiszen itt már a munkaközösségek beszámolóit is vizsgálnunk kell az alábbi szempontok szerint (Önértékelési kézikönyv 68. oldal és Tanfelügyeleti kézikönyv 74. oldal):

– az operatív tervezés és az intézményi stratégiai célok viszonya;

– az intézményi munkaterv és a munkaközösségek éves terveinek egymásra épülése;

– az előző évi értékelésre épített fejlesztő célú elemek, nevelési és tanítási feladatok megjelenése a munkatervekben;

– kiemelt nevelési, tanítási és egyéb feladatok a munkatervben;

– az egyes feladatok felelőse, határideje, a végrehajtás ellenőrzője;

– az intézmény hagyományai;

– a munkatervben meghatározott tartalom realitása;

– a beszámolók reflektálása a munkatervre vonatkozóan.

Az intézményi önértékelés és tanfelügyeleti ellenőrzés öt évre visszamenőleg a mérési eredmények adatait, azok elemzését is vizsgálja, melynek szempontsora a következő:

– az óvoda mérési teljesítménye (ha van megfelelő adat) az országos átlaghoz és a hozzá hasonló óvodák átlagához;

– változások vagy tendencia kimutatása az utolsó öt évben;

– az óvoda elkötelezettsége (több feladat-ellátási hely esetén) a gyermekek szociokulturális hátterének megismerésében;

– az óvoda szociokulturális hátránykompenzáló hatása;

– az óvoda fejlesztő hatása;

– azonos csoportszervezés és összevont intézmények esetén (tagintézmények, több épületegységben működő intézmények) az eredmények (teljesítmény) kimutatása, változás vagy tendencia az utolsó öt évben;

– a többiektől kifejezetten leszakadó gyermekek aránya;

– a többiekhez képest kifejezetten jobb eredményt elérő gyermekek aránya.

A fenti szempontok tehát azt kívánják meg a vezetőtől, hogy beszámolójában elemezze a mérési eredményeket (amelyeket az óvodapedagógusok csoportonkénti összegzéséből tud összeállítani), majd az eredmények alapján határozza meg a következő nevelési év munkatervében az aktuális célokat és feladatokat.

Minden évben újra ismétlődő feladat az intézményi önértékelés során az alábbi (az Önértékelési kézikönyv 4.3.3.1. fejezetben vastagon szedett) elvárások teljesülésének vizsgálata (Önértékelési kézikönyv 67. oldal):

– Pedagógiai folyamatok

* Tervezés
* Az éves munkaterv összhangban van a stratégiai dokumentumokkal és a munkaközösségek terveivel.
* Megvalósítás
* A nevelési év végi beszámoló megállapításai alapján történik a következő nevelési év tervezése.
* Értékelés
* Az intézményben a gyermeki fejlődést folyamatosan követik, a gyermeki fejlődést dokumentálják, elemzik, és az egyes évek értékelési eredményeit összekapcsolják, szükség esetén fejlesztési tervet készítenek.
* Az óvodapedagógusok a gyermekek eredményeiről fejlesztő céllal folyamatosan visszacsatolnak szüleinek/gondviselőjének és az életkornak, fejlettségi szintnek megfelelő formában a gyermeknek.

– Személyiség- és közösségfejlesztés

* Személyiségfejlesztés
* Az intézmény vezetése és érintett óvodapedagógusa információkkal rendelkezik minden gyermek szociális helyzetéről.
* Közösségfejlesztés
* A szülők a megfelelő kereteken belül részt vesznek a közösségfejlesztésben.

– Eredmények

* Nyilvántartják és elemzik az intézményi eredményeket:
* helyben szokásos megfigyelésen vagy más alapon megszervezett mérések eredményei
* esetleges sport- vagy más versenyeredmények: országos szintű, megyei szintű, települési szintű elismerések
* 6 éves kor után óvodában maradó mutatók, elégedettségmérés eredményei (szülő, óvodapedagógus, pedagógiai munkát segítők)
* neveltségi mutatók.

– Belső kapcsolatok, együttműködés, kommunikáció

* Az óvodapedagógusok szakmai csoportjai maguk alakítják ki működési körüket, önálló munkaterv szerint dolgoznak. A munkatervüket az intézményi célok figyelembe vételével határozzák meg.
* Az intézmény munkatársai számára biztosított a munkájukhoz szükséges információkhoz és ismeretekhez való hozzáférés.

– Az intézmény külső kapcsolatai

* Az intézmény a helyben szokásos módon tájékoztatja külső partnereit (az információátadás szóbeli, digitális vagy papíralapú).
* A partnerek tájékoztatását és véleményezési lehetőségeinek biztosítását folyamatosan felülvizsgálják, visszacsatolják és fejlesztik.

– A pedagógiai munka feltételei

* Tárgyi, infrastrukturális feltételek
* Az intézmény rendszeresen felméri a pedagógiai program megvalósításához szükséges infrastruktúra meglétét, jelzi a hiányokat a fenntartó felé.
* Személyi feltételek
* Az intézmény rendszeresen felméri a szükségleteket, reális képpel rendelkezik a nevelőmunka humánerőforrás-szükségletéről.
* A humánerőforrás-szükségletben bekövetkező hiányt, a felmerült problémákat idejében jelzi a fenntartónak.

A fenti indikátorokat minden vezető saját döntése alapján elemzi, értékeli évről évre. Óvodavezetői gyakorlatom során az önértékelési terv részét képezte egy táblázat, amelyben összegeztem a megvalósulást, és ennek alapján tudtam beépíteni a következő év céljai és feladatai közé a részben megvalósult vagy hiányzó területeket. Álljon itt *egy példa* az évente vizsgálandó indikátorok közül.

|  |  |  |  |  |  |  |  |
| --- | --- | --- | --- | --- | --- | --- | --- |
| *Elvárás* | *Intézményi kulcsjellemzők* | *Megvalósulás* | | | | *További feladatok* | |
| *Igen* | *Részben* | *Nem* |  | |
| Az éves munkaterv összhangban van a stratégiai dokumentumokkal és a munkaközösségek terveivel. | Az éves munkaterv összeállításának alapja a pedagógiai program, a szervezeti és működési szabályzat, a házirend és az intézményi minőségirányítási program. | ✓ |  |  |  | |
| A munkaközösség-vezető, a BECS-vezető és a gyermekvédelmi felelősök az intézményvezetővel egyeztetve állítják össze az éves tervet. |  | ✓ |  | A munkaközösség-vezető, a BECS-vezető és a gyermekvédelmi felelősök minden év júniusában egyeztetnek az óvoda vezetőségével a következő nevelési év céljairól és feladatairól, és ez alapján állítják össze munkatervüket. | |

1. Az intézményi önértékelés és tanfelügyelet hét kompetenciája alapján. Kidolgozását az Önértékelési kézikönyv/Tanfelügyeleti kézikönyv szempontjai és elvárásai (indikátorai) segítik. [↑](#footnote-ref-1)